XXVI Festes del barri de la Plaça El.líptica
06 juny 2018

## XXVI Festes del barri de la Plaça El.líptica06 juny 2018Última actualització: 14 juliol 2025

![](../gestion/img/Nahuel-Fiestas-Pza.-Eliptica.jpg)  
  

Gandia 06 de juny 2018.- El **president de la Junta de Districte de la Plaça El·líptica i República Argentina, Nahuel González**, juntament amb la **Tresorera de l’associació de veïns del barri, Elisa Carbó Pérez**, han presentat aquest matí en roda de premsa les festes del barri.

    González ha animat a participar en _“unes festes on s'ha volgut incloure una part més cultural, el divendres i una més festiva el dissabte. Aquestes festes contribueixen a dinamitzar el barri, a incentivar les relacions socials i a animar el comerç i l'hostaleria”._

    Per la seua banda, Carbó també ha convidat _“a tota la gent a unir-se a aquesta gran família del barri”_. I ha agraït la col·laboració de l'Ajuntament de Gandia i la dels patrocinadors. En concret, la col·laboració de l'associació de comerciants que sortejaran entre els socis del districte 10 vals de 20€ per a canviar en els comerços del barri. Supermercats Consum, també rifa un val de 50€ en productes del supermercat, a més de col·laborar econòmicament en realitzar un descompte de 100€ en les compres per al Sopar multitudinari del dissabte.

    S'espera que al sopar acudisquen entre 600 i 700 persones, el preu és de 2€ per als no socis i els xiquets tampoc hauran de pagar. Al sopar s'haurà de portar l'entrepà de casa. La compra de tiquets de 17:00h a 20:00h en el centre social, en c/ Joan Climent, 6.

    El teatre estarà a càrrec de la companyia Xirimiri que representarà l'obra Super-heroïna, on es reivindica el paper de la dona en el context laboral actual. Quant als balls tradicionals, a part dels balls valencians, també es podrà veure una representació de balls eslaus.

Programa:

Divendres 8

18:00h Vesprada per als xiquets i xiquetes

Orxata i fartons populars

Jocs tradicionals

20:15h Teatre de carrer (porta el teu entrepà i vine)

Dissabte 9

21:00h Sopar en la Plaça (per a comprar tiquets de 17:00h a 20:00h en el centre social en c/ Joan Climent 6, tiquets no socis 2€)

Balls tradicionals

Actuació de l'humorista “Reugenio”

Tribut a Nino Bravo.